En mandlig beboer på plejehjemmet Vendelbocentret i Sindal tog sig tirsdag aften en gåtur, der kunne have endt katastrofalt. Efter at have krydset en bro over Uggerby Å, kom han til at sidde fast i et mudderhul i en nærliggende park. Heldigvis fik politiets dygtigste hunde snuset sig frem til ham. - Vores patruljehunde fandt ham klokken 3.30, og han var heldigvis i så god behold, at det ikke var nødvendigt at sende ham til tjek på sygehuset. Vi kunne følge ham direkte hjem igen til plejehjemmet, fortæller vagtchef Jesper Sørensen fra Nordjyllands Politi. Dermed kunne Nordjyllands Politi aflyse yderligere eftersøgning. Den 79-årige havde været forsvundet siden klokken 00.30 natten til onsdag.

Referat:
Manden var i god behold og havde ikke brug for lægehjælp, selvom han var forsvundet i mindst tre timer.